
Szívműtéten átesett COPD-s betegek perioperatív adatainak elemzése fizioterápiás szempontból

Sió Eszter PTE-ETK
Szívműtéten átesett COPD-s betegek perioperatív adatainak elemzése fizioterápiás szempontból
Bevezetés: A krónikus obstruktív tüdőbetegség (COPD) MO-on népbetegség, prevalenciája 500 000. A bejelentett ischémiás felnőtt szívbetegek száma 2008-ban 995 245 volt. A COPD-hez társuló szívbetegség gyakori, fennállása a szívműtét szövődményeinek számát növeli. Célunk a preop. komplex mellkasi fizioterápia(FT) hasznosságának megítélése.
Módszerek: ZMK-ban nyitott szívműtéten átesettek, 2010.09-2012.02. I.cs.: preop. FT-ben részesült COPD-s, II.cs: COPD-s, III.cs: nem COPD-s. Beválasztási krit.: 3x20 fő nyitott szívműtét, COPD-seknél: orvosi dg. vagy FEV1<80%. Kizárási krit.: EF< 30%, redo műtét, kooperációs nehézség, súlyos betegség. Preop. és posztop. 3. és 7. napon fizikális-, spirometriás vizsgálat (MIR Spirobank II.), mellkaskitérés. Ezen felül expectoratio, VAS, ACCT, PT. Statisztikai próbák: T-próba, χ2, ANOVA varianciaanalízis, Pearson-féle korreláció, (p<0,05), SPSS.
Eredmények: VC elmaradás(%)( I./II./III.cs.): 7,69 vs 18,06 vs 13,9; p1=0,043, p2=0,11, p3=0,66. FEV1 elmaradás (%)( I./II./III.cs.): 12,82 vs 23,05 vs 29,9; p1=0,046, p2=0,001, p3=0,16. PEF elmaradás (%)( I./II./III.cs.): -6,29 vs 13,7 vs 16,15; p1=0,004, p2=0,001, p3=0,7. Korreláció: Extub.- ACCT: r=0,433; p=0,001; Extubatio- PT: r=0,413; p=0,001; Extub.-expect.: r=0,267; p=0,045.
Következtetés: Az I.cs.-ban a FEV1, a PEF, a VC elmaradása szignifikánsan kisebb volt a 7. napon, mely a preoperatív fizioterápia hasznosságát támasztja alá COPD-seknél. Nincsen erős (r ≥0,7) kapcsolat az extubálási-, műtéti idő, az ACCT, PT és a VC, FEV1, PEF, expectoratio, mellkaskitérés, mely alapján valószínűsíthető, hogy a perioperatív adatokat a medián sternotomia alkalmazása befolyásolja legnagyobb mértékben, hiszen megbontja a mellkasi biomechanikát.

